ભાજપની નીતિઓની ભરપેટ ટીકા કર્યા પછી પણ કોંગ્રેસ પાસે દેશને નવી દિશા આપે તેવો કોઈ વિચાર કે કાર્યક્રમ નથી. જે વચનો તે આજે આપે છે એ ઇન્દિરા ગાંધીના જમાનાથી તે આપતી આવી છે અને આજે પણ તેની પાસે નવું કશું કહેવાનું નથી. મા-બાપ સરકાર અને પ્રજાના પૈસે માનીતા વર્ગોને અને વોટ બેન્કોને ખેરાત કરવા સિવાયની કોઈ નીતિ તે વિચારી શકતી નથી. સોનિયા ગાંધીને પૂછવાનું મન થાય કે ડ્રામાબાજ કોણ છે : નરેન્દ્ર મોદી કે રાહુલ ગાંધી ? રાહુલ ગાંધી કોંગ્રેસમાં વંશવાદની વિરુદ્ધ બખાળા કાઢે ત્યારે હસવું રોકવું મુશ્કેલ થઈ પડે છે. કોંગ્રેસમાં વંશવાદ ન હોત તો રાહુલ ગાંધી આજે ક્યાં હોત ?